Ana fargabar aukuwar bala′in aman wuta | Labarai | DW | 27.11.2017
Ana fargabar aukuwar bala'in aman wuta
An dauki matakin kwashe dubban mutane daga wasu wuraren da ke kan hadarin fuskantar bala'in a wannan Litinin. Wuraren da matsalar ta shafa sun hada har da babban filin jirgin yankin da ke da dubban matafiya.Alamun aman na wuta sun bayyana ne a makon da ya gabata, lokacin da aka ga wani hayakin da ke nuna yi yuwar bala'in ya tirnike wani tsauni mai nisan sama da kilomita 3 zuwa sararin samaniya.
Fargabar ta tilastawa hukumomi dakatar da zirga-zirgar jirage a yankin tsibirin na Bali. Mutane sama da dubu 40 da ake ganin lamarin zai iya shafa sun kauracewa yankin, yayin da a bangare guda hukumomin kasar ta Indonesiya suka yi shelar kwashe wasu karin mutum dubu 100 da ka iya shiga cikin wannan hatsari.
Muhimman kalmomi Indonesiya, wuta, Bala'i, Rayuka.
Permalink https://p.dw.com/p/2oMOb
Sama da mutane 800 sun mutu a Indonesiya 30.09.2018
Yawan mutanen da suka rasa rayukansu a girgizar kasa mai karfin da tsinkewar igiyar ruwa ta tsunami a kasar Indonesiya na kan karuwa. A dai dai lokacin da mutane ke neman agajin abinci da ruwan sha
Indonesiya: Adadin mace-mace na karuwa 02.10.2018
Masu ayyukan ceto a yankin tsibirin Celebes na kasar Indonesiya, sun gano wasu gawawakin gwamman matasa a karkashin baraguzzan wata Coci da ta ruguje sakamakon girgirar kasar da ta wakana ta ranar Juma'a.
Indonesiya: Gobara ta halaka rayuka 26.10.2017
Rahotanni daga kasar Indonesiya na cewa akalla mutane 46 ne suka mutu sakamakon tashin wata gobara a wani kamfani na sarrafa kayan wasan wuta da ake amfani da su yayin bukukuwa.